Mietet il-mara ta’ 37 sena wara ħabta frontali bejn karozza u trakk fi Triq is-Salini ilbieraħ. Karen Cutajar kienet għalliema tal-PSD fil-Kulleġġ Maria Reġina. Il-mara li hija minn San Pawl il-Baħar kienet qed issuq il-karozza tagħha lejn is-Salini. Il-ħabta seħħet għall-ħabta tas-2:30p.m., waqt li t-trakk kien qed jinstaq fid-direzzjoni opposta lejn in-Naxxar. It-trakk kien qed jinstaq minn ragel ta’ 28 sena minn Naxxar. Fuq il-post issejjħu il-membri tad-dipartiment tal-protezzjoni ċivili li kellhom iqattgħu l-karozza tas-sewwieqa biex setgħet tinħareġ mill-vettura tagħha. It-triq fejn seħħ l-inċident ingħalqet għat-traffiku sakemm il-pulizija twettqet il-ħidma u saret inkjesta bil-maġistrat. Storja: Brandon Pisani